Public procurement notice: Contract Notice
Published: 2016-03-25
Buyer: Raahen seudun hyvinvointikuntayhtymä
Country: FI
Contract type: Services
Procedure: Open procedure
CPV classification: 85100000: Health services
Submission deadline: 2016-05-06

Technical requirements: Raahen seudun hyvinvointikuntayhtymä pyytää tarjouksia sisätautien gastroenterologian erikoislääkärin suorittamista mahalaukun ja suoliston tähystystutkimuksista sekä niihin liittyvistä polikliinisista vastaanotto- ja konsultaatiopalveluista ( erityisesti IBD-potilaiden hoito ja kontrollit).
Raahen seudun hyvinvointikuntayhtymän sisätautien poliklinikalla tehdään vuosittain 1 000-1 500 suoliston tähystystutkimusta. Viroissa toimivien sisätautilääkäreiden resurssi ei riitä kaikkien vaadittavien tähystystutkimusten tekemiseen omana toimintana, joten osa tutkimuksista on tehty parin viimeisen vuoden aikana yksityisenä ammatinharjoittajana toimivan erikoislääkärin toimesta ja tämä on mahdollistanut kyseisten tutkimusten tarjoamisen asiakkaillemme hoitotakuun puitteissa.
Vuonna 2016 tähystystutkimusten tarve säilyy vähintään vuoden 2015 tasolla. Pohjois-Pohjanmaan sairaanhoitopiirin kanta on, että hoidonporrastuksen mukaisesti nämä maha-suolikanavan perustutkimuksiin kuuluvat tähystystutkimukset tehdään Raahen sairaalan omana toimintana.
Hankittavia tutkimuksia ovat Raahen sairaalassa tehtävät sisätautien gastroenterologian erikoislääkärin suorittamat mahalaukun ja suoliston tähystystutkimukset, niiden yhteydessä tehtävät toimenpiteet ja polikliiniset vastaanotto- ja konsultaatiopalvelut.
Tutkimukset tehdään palvelun Tilaajan tarpeen mukaan. Gastroenterologian erikoislääkäri avustajanaan palvelun Tilaajan sairaanhoitaja tekevät tutkimukset työparina. Tutkimukset tehdään palvelun Tilaajan välineillä, joiden kunnosta ja huollosta palvelun Tilaaja vastaa. Palvelun Tilaaja järjestää osastosihteerin ja välinehuoltajan palvelut tutkimusten ajaksi.
Annetuista palveluista laaditaan palvelun Tilaajalle tarvittavat asiakirjat. Tutkimus sisältää sanellun lausunnon tutkimuksesta ja mahdollisesti otettavat näytteet sekä patologin lausunnon arvioinnin potilasta ja hoitavaa lääkäriä varten. Mikäli tutkimuksen aikana potilaalta löytyy kiireellisesti hoidettava sairaus, tutkimuksen tekevä lääkäri laatii lähetteen jatkohoitoon. Lähetteestä ei laskuteta erikseen.
Palvelun tuottaja laskuttaa tehtyjen toimenpiteiden perusteella tehdystä työstä. Muita korvauksia ja päivärahoja ei makseta.
Kilpailutus kattaa Raahen seudun hyvinvointikuntayhtymän tarvitsemat tähystystutkimukset, mutta kiinteää hankintamäärää ei sovita.
Tähystystoimintaa sitovat lainsäädännön ja viranomaisvalvonnan määräykset. Mikäli lainsäädännössä tai viranomaisohjeistuksessa tapahtuu sopimuskauden aikana muutoksia, jotka vaikuttavat sopimuksen sisältöön tai ehtoihin, käydään niistä neuvottelut tilaajan ja palveluntuottajan kanssa.
Huom: Ilmoituksen lisätiedot löytyvät Tarjouspalvelu.fi -toimittajaportaalista. Myös tarjouksen/osallistumishakemuksen lähetys tehdään tätä kautta. Suoran linkin ilmoituksen lisätietoihin löydät tästä Hilma-ilmoituksesta: https://tarjouspalvelu.fi/ras2/?id=55583&tpk=16bdd361-e448-4bef-aa4f-545d8a7303c1
Tilaaja varaa mahdollisuuden lisähankintaan = optio. Optiolla tarkoitetaan mahdollisuutta jatkaa sopimusta alkuperäisin ehdoin. Optiokaudet, joista päätetään erikseen, ovat 1 vuotta (1.1.2019 - 31.12.2019) ja 1 vuotta (1.1.2020 - 31.12.2020).